मियां-बीवी के बीच झगड़ा होना आम बात है। कभी-कभी दोनों के बीच का मतभेद इतना बढ़ जाता है कि बात हाथापाई तक पहुंच जाती है, लेकिन अमेरिका में एक चौंकाने वाला मामला सामने आया है। यह वाकया सुन कर आप दंग रह जाएंगे।
दरअसल हॉलीवुड के मशहूर गायक जर्मेन जैक्सन और उनकी पत्नी हलीमा राशिद के बीच जमकर लड़ाई हुई, जिसके बाद बात मार-पीट तक पहुंच गई। जिस समय यह हंगामा हुआ दोनों अपने घर पर ही मौजूद थे। विवाद के दौरान दोनों के बीच हाथापाई होने लगी और हलीमा राशिद ने अपने पति के पैर को दांत से चबा डाला। जिसके बाद जर्मेन ने पुलिस को फ़ोन कर के मदद के लिए बुलाया। पुलिस ने हलीमा को घरेलू हिंसा के मामले में गिरफ्तार कर जेल भेज दिया। 5 घंटे के बाद पुलिस ने हलीमा को 50,000 डॉलर की जमानत पर रिहा कर दिया, लेकिन 23 दिसम्बर को कैलिफोर्निया के वैन नुईस की अदालत में हलीमा को पेश होने को कहा है।
गायक जर्मेन जैक्सन और उनकी पत्नी हलीमा राशिद अमेरिका के केलिफोर्निया के वुडलैंड में रहते हैं। जर्मेन की उम्र 60 साल है, जबकि राशिदा की उम्र 38 साल है। दोनों ने साल 2004 में शादी की थी। फिलहाल दोनों की कोई संतान नहीं है।